13 सदस्यों का साइकिल दल खाटू श्याम रवाना
नगर. साइकिल दल का स्वागत करते श्रद्धालु खाटूश्याम जाते दल के सदस्य।
भास्कर संवाददाता |नगर
श्यामयुवा मण्डल के तत्वावधान में 13 सदस्यों का साइकिल दल खाटूश्याम के लिए रवाना हुआ। रविवार को 17 वीं खाटूश्याम साइकिल यात्रा को लेकर सदस्यों द्वारा पुराना बाईपास रोड गांधी पार्क स्थित हनुमान मंदिर पर विधिवत पूजन कर पुराना बाईपास रोड मोरी बाजार सर्राफा बाजार मुख्य बाजार जलेबी चौक इंदिरा सर्किल होकर खाटूश्याम के लिए रवाना हुए। साइकिल यात्रियों का गुरुद्वारा रोड स्थित कृष्णा डीजेए पुराना बाईपास रोड पर विष्णु बिंदल जलेबी चौक पर श्याम सेवा मण्डल पदाधिकारियों ने कोल्ड ड्रिंक्स फल नाश्ता खाने के पैकेट देकर स्वागत किया। मण्डल पदाधिकारी नीलम वर्मा ने बताया कि तीन दिवसीय साइकिल यात्रा लालदास मंदिर, सैमली, भर्तृहरि भीम मंदिर अलवर त्रिवेणी धाम होकर 7 मार्च को खाटूश्याम पहुंचेगी। इस अवसर पर श्याम सेवा मण्डल अध्यक्ष विनोद सिंघल शिक्षाविद् सुरेश शर्मा, विष्णु अग्रवाल लोकेश, कुमार देवेन्द्र चौधरी, बृजेश खण्डेलवाल, सुदामा राकेश सैनी, राजू सैनी, विष्णु महावर, नवीन वर्मा, कन्हैया लाल, मनोज सैनी आदि मौजूद थे।
hin_Deva hin_Deva bho_Deva hin_Deva